Branko Ilič

Branko Ilič (født 6. februar 1983) er en slovensk tidligere fotballspiller.

 Klubbkarriere 
Ilič startet sin fotballkarriere i den lokale klubben NK Olimpija Ljubljana, hvor han gikk gradvis gjennom akademiet før han fikk sin debut for klubben i 2003 mot FC Koper. Etter at Olimpija fikk økonomiske problemer forlot han klubben i januar 2005 og dro videre til NK Domžale, hvor han kun spilte i 18 måneder. I januar 2007 ble han lånt ut til spanske Real Betis, og ble samtidig den første sloveneren som spilte for klubben. Hans første kamp for Betis kom i kvartfinalen i den spanske cupen mot rivalen Sevilla FC.

Den 4. februar 2007 fikk han sin første seriekamp i La Liga mot Athletic Bilbao, hvor han blant annet bidro med målgivende pasning til Robert i 2-1-seieren. Etter å ha imponert for Betis gjennom vinteren og våren ble Ilič kjøpt opp av klubben for 1,5 millioner euro på sommeren 2007.NZS.si – El Betis se queda con Ilic  (Besøkt 6. juni 2010) Han fikk bare tre kamper under 2008/2009-sesongen, mye grunnet signeringen av SL Benficas Nélson, og klubben endte på nedrykksplass.

Den 6. september 2009 dro han videre på utlån til FC Moskva for ett år, men sent i januar 2010 ble han frigitt av Betis, noe som gjorde at lånekontrakten ble sagt opp. Den 10. mars signerte han under på en toårskontrakt med Lokomotiv Moskva.

 Landslagskarriere 
Ilič fikk sin landslagsdebut for  den 18. august 2004 i en vennskapskamp mot  og har siden spilt over 35 kamper for landet sitt. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

 Referanser 

 Eksterne lenker 

  Spillerprofil på Det Slovenske fotballforbund (NZS)  også tilgjengelig på Slovensk. 

Kategori:Slovenske fotballspillere
Kategori:Spillere i Fotball-VM 2010
Kategori:Fotballspillere for NK Olimpija Ljubljana
Kategori:Fotballspillere for NK Grosuplje
Kategori:Fotballspillere for NK Domžale
Kategori:Fotballspillere for Real Betis Balompié
Kategori:Fotballspillere for FK Moskva
Kategori:Fotballspillere for FK Lokomotiv Moskva
Kategori:Fotballspillere for Anorthosis Famagusta
Kategori:Fotballspillere for Hapoel Tel-Aviv
Kategori:Fotballspillere for FK Partizan
Kategori:Fotballspillere for FK Astana
Kategori:Fotballspillere for Urawa Red Diamonds
Kategori:Fotballspillere for Vejle BK
Kategori:Personer fra Ljubljana
Kategori:Fødsler i 1983